**Protokoll**

**Norges Blindeforbunds Ungdom**

**44. ordinære Landsmøte**

Tid: 11. – 13. september 2020.

Sted: Park Inn Oslo Airport Hotel West.

Innholdsfortegnelse

[Sak 1/20 Åpning 1](#_Toc51238280)

[Sak 2/20 Navneopprop 2](#_Toc51238281)

[Sak 3/20 Konstituering 4](#_Toc51238282)

[Sak 4/20. Godkjenning av innkallingen 5](#_Toc51238283)

[SAK 5/20 Forretningsorden 5](#_Toc51238284)

[SAK 6 /20 Saksliste 6](#_Toc51238285)

[Sak 7/20 Godkjenning av tidsskjema 7](#_Toc51238286)

[Sak 8/20 Gjennomgang av ikke utsendte sentralstyreprotokoller 9](#_Toc51238287)

[Sak 9(20 Årsmeldinger 9](#_Toc51238288)

[9.2. Årsmelding for NBfU region midt – Norge. 10](#_Toc51238289)

[9.2. årsmelding for NBfU region nord. 10](#_Toc51238290)

[9.3. Årsmelding for NBfU region øst. 10](#_Toc51238291)

[9.4. Årsmelding for NBfU region vest. 10](#_Toc51238292)

[Sak 10/20 Regnskap og revisjon 10](#_Toc51238293)

[10.1. Regnskap og balanse 2019 med noter 10](#_Toc51238294)

[10.2. Revisjonsberetning for regnskapsåret 2019 10](#_Toc51238295)

[10.3. Muntlig foreløpig økonomisk orientering 2020 11](#_Toc51238296)

[Sak 11/20. Innsendte saker 11](#_Toc51238297)

[Forslag 2 14](#_Toc51238298)

[Sak 12/20. Rapporter 15](#_Toc51238299)

[12.1 Rapport fra interessepolitisk utvalg 15](#_Toc51238300)

[12.2 Rapport fra Norges Blindeforbunds Ungdom Internasjonale Utvalg 15](#_Toc51238301)

[12.3 Rapport sosiale medier utvalg 15](#_Toc51238302)

[Sak 13/20 Målplan 2020 16](#_Toc51238303)

[Sak 14/20. Budsjett 2020 20](#_Toc51238304)

[Sak 15/20. Uttalelser og resolusjoner 21](#_Toc51238305)

[Resolusjoner fra landsmøtet 2020 21](#_Toc51238306)

[Forslag 4. NBfU - podden 29](#_Toc51238307)

[Sak 16/20. Valg 34](#_Toc51238308)

[16.1 Valgkomiteens innstilling for 2020 / 2021 34](#_Toc51238309)

[16.2 Valg av Sentralstyre 34](#_Toc51238310)

[16.3 Valg av valgkomite 36](#_Toc51238311)

[Sak 17/20 Avslutning 37](#_Toc51238312)

# Sak 1/20 Åpning

Landsmøte 2020 ble åpnet av sittende leder for Sentralstyret 2019/2020. Landsmøtet 2020 ble erklært åpnet.

Det ble holdt 1. minutts stillhet for Fredrik Tøfte som gikk bort i august.

**Vedtak**: Norges Blindeforbunds Ungdoms landsmøte 2020 erklæres åpent 17:29.

# Sak 2/20 Navneopprop

**Delegater:**

**Region Midt:**

Anne E. Skarbøvik.

Ragna Komelia Unstad Forså.

Jon Kristian Grønli.

Ida Sødahl Utne.

Ernest Rubak.

**Region Nord:**

Katrin Kvæl Hasselberg.

Merete Aspenes.

Tanita Tomassen.

Dennis Thommasen.

Solveig Marie Oma.

Elina Madelen Liland.

**Region Vest:**

Knut Sørskår.

Jarle Austdal.

Tina Sleire Sandvik.

**Region Øst:**

Guro Helene Sørdalen.

William Skauen.

Christian Thon.

Kristoffer Lium.

Vegard Ramstad Johannesen.

Trond Martin Hauge.

**Region Sør:**

Steinar Wie Hauge.

Ellinor Hidle.

**Sentralstyret:**

Lena Gimse.

Frida Maria Natland.

Helene Romset.

Henning Knudsen.

Maiken Mucha.

Mariam Tartousi.

**Møtefunksjonærer:**

Silje Solvang.

Ann Irene Dæhlin.

Isabel Engan.

Magnus Kroken.

**Administrasjonen:**

Irene Elise Hamborg.

Hanne Røksrud Johannesen.

**Trygghetsgruppen:**

Espen Lahndstein.

Jørgen Støttum.

Helle Schwer.

Anette M. Klein.

Marte Berg.

**Gjester:**

Ingen gjester til stedet, men det ble spilt av digitale hilsninger fra Norges Blindeforbund v/Terje Andre Olsen, Landsrådet for Norges barne- og ungdomsorganisasjoner v/ Isa Maline Isene, tidligere daglig leder for Norges Blindeforbunds Ungdom Trine Lise Østlund Blime og to representanter fra Unga med synsnedsetting fra Sverige.

23. stemmeberettiget er til stede ved møtestart. Samt sentralstyret, møtefunksjonærer og trygghetsgruppa.

# Sak 3/20 Konstituering

**3.1. Dirigenter**

Forslagsstiller: Sentralstyret.

Forslag: Magnus Kroken og Isabel Engan.

Sentralstyrets innstilling: Magnus Kroken og Isabel Engan velges som dirigenter.

**Vedtak**: Magnus Kroken og Isabel Engan valgt som dirigenter.

**3.2. Referenter**

Forslagsstiller: Sentralstyret.

Forslag: Ann Irene Dæhlin og Silje Solvang.

Sentralstyrets innstilling: Ann Irene Dæhlin og Silje Solvang velges som referenter.

**Vedtak**: Silje Solvang og Ann Irene Dæhlin valgt som referenter.

**3.3. Tellenemnd**

Forslagsstiller: Sentralstyret.

Forslag: Hanne Røksund Johannessen, Anette Klein, Espen Lahnstein, Marthe Berg

Sentralstyrets innstilling: Hanne Røksund Johannessen, Anette Klein, Espen Lahnstein og Marthe Berg velges som tellenemnder.

**Vedtak**: Hanne Røksund Johannessen, Anette Klein, Espen Landstein og Marte Berg valgt som tellenemd.

**3.4. Protokollunderskrivere**

Forslagsstiller: Sentralstyret.

Forslag: To protokollunderskrivere foreslås og velges av landsmøtet.

Sentralstyrets innstilling: Velges av landsmøtet.

Katrin Kvæl Hasselberg foreslår Solveig Marie Oma, Oma takker ja..

Guro Helene Sørdalen foreslår Kristoffer Lium, Lium takker ja.

**Vedtak**: Solveig Marie Oma og Kristoffer Lium valgt som protokollunderskrivere.

**3.5. Redaksjonskomite og resolusjonskomite**

Forslagsstiller: Sentralstyret.

Forslag; Det settes ned to komiteer. En som jobber med resolusjoner (resolusjonskomite) og en som jobber med målplan og budsjett (redaksjonskomite).

Leder for resolusjonskomiteen er Helene Romset.

Leder for redaksjonskomiteen er Henning Knudsen. I tillegg til leder velges det to medlemmer av begge komiteer.

Hver komité har en sekretær fra administrasjonen.

Sentralstyrets innstilling: Landsmøtet setter ned to komiteer. Én som jobber med resolusjoner og én som jobber med målplan og budsjett.

Leder for resolusjonskomiteen er Helene Romset. Medlem blir Anna Skarbøvik Eggen, og en (eller to) velges av landsmøtet.

Ellinor Hidle foreslår Ida Sødahl Utne, Utne takker ja.

Anna Eggen foreslår Guro Helene Sørdalen, Sørdalen takker ja.

Leder for redaksjonskomiteen for programmene er Henning Knudsen. Medlem blir Tina Sleire Sandvik, og en (eller to) velges av landsmøtet.

Tanita Thomasen foreslår Katrin Kvæl Hasselberg, Hasselberg takker ja.

Anna Eggen foreslår Jon Kristian Grønli, Grønli takker ja.

**Vedtak**: En resolusjonskomite bestående av Helene Romset, Anna Skarbøvik Eggen, Ida Sødahl Utne og Guro Helene Sørdalen blir nedsatt. Med seg får de Hanne Røksrud Johannesen som sekretær.

En redaksjonskomite bestående av Henning Knudsen, Tina Sleire Sandvik, Katrin Kvæl Hasselberg og Jon Kristian Grønli blir nedsatt. Med seg får de Silje Solvang som sekretær.

# Sak 4/20. Godkjenning av innkallingen

Første innkalling ble sendt til alle årsmøtevalgte delegater og regionsstyrer 17. juli 2020. Andre innkalling med sakspapirer ble sendt ut til alle delegater 20. August 2020.

**Vedtak:** Innkallingen godkjennes av Landsmøtet.

# SAK 5/20 Forretningsorden

Kommentarer:

William Skauen foreslår å stryke tredje avsnitt under § 5. om maks tre innlegg per debatt.

Frida Maria Natland ytrer ønske om at Sentralstyret også blir inkludert under § 4: I 2020 vil landsmøtet bare inkludere delegater, møtefunksjonærer, trygghetsgruppen og administrasjonen av hensyn til smittevern rundt covid-19 viruset. Man vil etterstrebe og sende lyd fra landsmøtet. Hun foreslår at Sentralstyret også blir inkludert i denne setningen.

**Vedtak**: Landsmøtet godkjenner forretningsorden med to endringer.

# SAK 6 /20 Saksliste

1. Åpning.
2. Navneopprop.
3. Konstituering.

3.1. Dirigenter.

3.2. Referenter.

3.3. Tellenemd.

3.4. Protokollunderskrivere.

3.5. Komiteer.

4. Godkjenning av innkallingen.

5. Godkjenning av forretningsorden.

6. Godkjenning av saksliste.

7. Godkjenning av tidsskjema.

8. Gjennomgang av ikke utsendte sentralstyreprotokoller.

9. Årsmeldinger 2019.

9.1. Årsmelding for Norges Blindeforbunds Ungdom.

9.2. Årsmelding for NBfU Vest.

9.3. Årsmelding for NBfU Øst.

9.4. Årsmelding for NBfU Nord.

9.5. Årsmelding for NBfU Midt.

10. Regnskap og revisjon.

10.1. Regnskap og balanse 2019 med noter.

10.2. Revisjonsberetningen for regnskapsåret 2019.

10.3 . Muntlig foreløpig økonomisk orientering 2020.

11. Innsendte saker.

12. Rapporter.

12.1. Rapport fra interessepolitisk utvalg.

12.2. Rapport fra internasjonalt utvalg.

12.3. Rapport fra sosiale medier-utvalget.

13. Målplan 2020-2022.

14. Budsjett 2021.

15. Uttalelser / resolusjoner fra landsmøtet.

16. Valg.

16.1. Sentralstyre.

16.2. Valgkomité.

17. Avslutning.

**Vedtak**: Sakslista godkjennes og tas til orientering.

# Sak 7/20 Godkjenning av tidsskjema

**Kommentarer:**

Henning Knudsen foreslår å flytte sak 15. Uttalelser / resolusjoner fra landsmøtet 14:30 på søndag til perioden mellom 09:00 – 11:15. på søndag. Da er det bare budsjett som avsluttes etter lunsj slik at alle rekker flyene sine.

Helene Romset foreslår å flytte sak 10.1, 10.2 og 10.3 om regnskap til 09:00 – 10:00 på lørdag. Det blir også foreslått å flytte sak 9.2, 9.3 og 9.4 om årsmeldinger og 12.1, 12.2 og 12.3 om utvalgsrapporter til fredag etter 20:45.

**Vedtak**: Forslagene støttes enstemmig.

Nytt tidskjema blir derfor som følger:

**Fredag 11. september.**

15:10 Oppmøte Oslo S ved Burger King / ved den store tavlen med all informasjon – toget går 15:24 (ankomst 15:47).

16:00 oppmøte ved plattform 39 på Gardermoen for fellesavgang med shuttlebuss klokken 16:10.

16:20 Ankommer Park Inn Oslo Airport Hotel West;

Innsjekk.

17:15 Introduksjon og åpning av Landsmøtet og følgende saker behandles:

Sak 1. Åpning.

Sak 2. Navneopprop.

Sak 3. Konstituering.

Sak 4. Godkjenning av forretningsorden.

Sak 5. Godkjenning av innkalling.

Sak 6. Godkjenning av saksliste.

Sak 7. Godkjenning av tidskjema.

Sak 8. Gjennomgang av ikke utsendte sentralstyreprotokoller.

Sak 9.1. Årsmelding for Norges Blindeforbunds ungdom.

19:00 Middag.

20.45 Landsmøteforhandlingene gjenopptas, og følgende saker behandles:

Sak 9.2. Årsmelding for NBfU region Vest.

Sak 9.3. Årsmelding for NBfU region Øst.

Sak 9.4. Årsmelding for NBfU region Nord.

Sak 9.5. Årsmelding for NBfU region Midt.

Sak 12.1. Rapport fra interessepolitisk utvalg.

Sak 12.2. Rapport fra internasjonalt utvalg.

Sak 12.3. Rapport fra sosiale medier-utvalg.

Valgkomiteen leser opp innstillingen før møtet heves for dagen

21:45 Møtet heves for dagen.

22:00 Sosialt.

**Lørdag 12. september.**

08:00 Frokost.

09:00 Forhandlingene gjenopptas og følgende saker behandles:

Sak 10.1. Regnskap og balanse 2019 med noter.

Sak 10.2. Revisjonsberetningen for regnskapsåret 2019.

Sak 10.3. Muntlig foreløpig økonomisk orientering 2020.

Sak 14. Budsjett 2021 – legges fram.

10:00 Sak 13. Fremleggelse av målplan 2020-2022..

10:15-11:30: Regionenes time. Diskusjon innad i regionene, eller samarbeid på tvers. Husk pause.

11:30-12:30 Sak 13. Målplan: diskusjon.

12:30-13:00: Skrivehalvtimen.

13:00 Lunsj.

14:30 Sak 14. Budsjett.

15:30 Pause med frivillig fysisk aktivitet.

16:15 Uttalelser / resolusjoner.

17.15 - 17.25 Pause.

17.25 - 18.15 Spørretimen. Mulighet for å stille spørsmål til de som stiller til leder i NBfU.

18:15 Avslutning for dagen.

19:15 Festmiddag.

20.00 Frist for innsending av forslag.

**Søndag 13. september.**

08:00 Frokost.

09:00 Forhandlingene genopptes og følgende saker behandles:

Sak 15. Uttalelser / resolusjoner, kort debatt og vedtak.

Sak11.1. Vedtektsendringsforslag, debatt og vedtak.

Sak 13. Målplan, kort debatt og vedtak.

11:15 Pause.

11:30 Valg.

13:15 Lunsj.

14:30 Behandlingene gjenopptas og følgende saker behandles:

Sak 14. Budsjett, kort debatt og vedtak.

16:30 Felles avreise.

Landsmøtet godkjenner nytt tidsskjema

# Sak 8/20 Gjennomgang av ikke utsendte sentralstyreprotokoller

Det forelå ingen ikke utsendte Sentralstyreprotokoller til behandling.

# Sak 9(20 Årsmeldinger

9.1. årsmelding for Norges Blindeforbunds Ungdom

Henning Knudsen redegjorde muntlig fra årsmeldingen for Norges Blindeforbunds Ungdom. Det ble særlig lagt vekt på den høye medlemsaktiviteten og et godt samarbeid i utvalgene.

Kommentarer:

Ida Sødal Utne påpeker at punkt 4.3. «kurs i politisk påvirkning» har feil årstall.

Anna Eggen Skarbøvik påpeker under punkt 4.4. «IT kurs» at det er manglende dato og sted om når kurset var og hvor det ble avholdt.

Ida Sødal Utne påpeker at nummereringen under kapittel 8 om Informasjonsarbeid hoppet fra 81. til 8.3.

**Vedtak**: Årsmeldingen til Norges Blindeforbunds Ungdom tas til orientering. Landsmøtet gir Sentralstyret fullmakt til å endre årsmeldingen i henhold til gitte kommentarer.

## 

## 9.2. Årsmelding for NBfU region midt – Norge.

## 9.2. årsmelding for NBfU region nord.

## 9.3. Årsmelding for NBfU region øst.

## 9.4. Årsmelding for NBfU region vest.

Årsmeldingene ble orientert muntlig fra Midt v/Anna Eggen Skarbøvik, Nord v/Katrin Kvæl Hasselberg, Øst v/William Skauen og vest v/Jarle Ausda.l

**Vedtak**: Landsmøtet berømmer det effektive og strukturerte arbeidet til de forskjellige regionene og tar de til orientering.

# Sak 10/20 Regnskap og revisjon

## 

## 10.1. Regnskap og balanse 2019 med noter

Helene Romset orienterte muntlig fra regnskapet for 2019. Det var budsjettert med inntekter på 1 687 000 kr og regnskapet viser et resultat på 2 793 259 kr. Den største årsaken til den store forandringen i inntekter er at støtten fra Blindeforbundet økte fra 700 000 kr til 1 305 700 kr pga daglig leder stillingen. Det var budsjettert med utgifter på 1099 800 kr og regnskapet viser utgifter på 1 121 558 kr.

Kommentarer:

Ida Sødal Utne etterspør orientering om studieturen til Paris.

Henning Knudsen orienterer om at Sentralstyret hadde en studietur til London og Paris fullfinansiert av EU. Studieturens formål var blant annet å sjekke synstolkning på de forskjellige museene.

**Vedtak**: Landsmøtet godkjenner regnskapet for 2019 og tar det til orientering.

## 10.2. Revisjonsberetning for regnskapsåret 2019

Kristoffer Lium foreslår å kun lese opp konklusjonen av revisjonsberetningen for regnskapsåret 2019. Landsmøtet sier seg enig.

**Vedtak**: Revisjonsberetningen godkjennes av Landsmøtet og tas til orientering.

## 10.3. Muntlig foreløpig økonomisk orientering 2020

Helene Romset redegjorde muntlig vedrørende foreløpig økonomisk rapport for 2020.

Kommentarer:

Kristoffer Lium etterspør informasjon om kostnadene på 40 000 kr til husleie (leie av kontoret i Sporveisgata 10), da dette pleier å være høyere.

Irene Elise opplyser om at skyggeregnskapet er tom 1.8 2020 og dermed har ikke husleien for de resterende månedene for 2020 kommet med. Der er derfor ingen endringer her.

Solveig Marie Oma etterspør om det er penger for oss å hente under «likepersonarbeid» posten til Bufdir.

Irene Elise opplyser om at for å få likepersonarbeidsmidler må det drives aktivt kursing.

Ida Sødal Utne Foreslår å satse mer på å søke eksterne midler fra støtteordninger som Stiftelsen DAM, Express og andre støtteordninger.

Irene Elise opplyser om at to søknader til Stiftelsen DAM er på vei inn, fristen er 15. september.

**Vedtak:** Muntlig foreløpig økonomisk rapport tas til orientering.

# Sak 11/20. Innsendte saker

Forslag 1.

Medlemsmøte.

Forslagsstiller: Henning Knudsen.

Forslaget går ut på å endre Landsmøtet fra et delegatmøte til et medlemsmøte hvor alle medlemmer som har lyst kan delta med forslagsrett, talerett og stemmerett.

**Forslag til endringer:**

**§ 5.8.**

**Type forslag:** Strykningsforslag.  
**Dagens ordlyd:**  
Årsmøtet skal velge opp til seks delegater og opp til seks varadelegater til NBfUs landsmøte. Disse velges for ett år. Alle fylkene i regionen bør være representert. Minst halvparten av  
delegatene skal være synshemmede. Alle delegatene til landsmøtet må være medlemmer jf. Vedtektenes § 3.1. Medlemmer av NBfUs sentralstyre kan ikke velges som delegater til landsmøtet.  
**Begrunnelse:**   
Paragrafen forteller at de regionale årsmøtene skal velge delegater til landsmøtet, dette trenger de ikke å gjøre lengre, om vi endrer landsmøtemodellen.

**§9.2.**  
**Type forslag:** Endringsforslag.  
**Dagens ordlyd:**   
Skriftlig brev sendes regionsstyrene minst åtte uker før landsmøtet. Det skal her opplyses om at fristen for å sende inn saker og påmelding til landsmøtet utløper seks uker før det avholdes.  
**Endres til:**   
Skriftlig innkalling sendes organisasjonens medlemmer minst seksten uker før landsmøtet. Det skal her opplyses om at fristen for å melde seg på landsmøtet er tolv uker før det avholdes, og at fristen for å sende inn saker er seks uker før det avholdes.

**Begrunnelse:**

Innkalling må sendes medlemmene, ikke regionsstyrene dersom vi endrer modell for landsmøtet. Fristen for påmelding er utvidet med seks uker, for å øke muligheten til billige flybilletter og overnatting.

**§ 9.3.**

**Type forslag:** Endringsforslag.  
**Dagens ordlyd:**   
Senest tre uker før landsmøtet skal skriftlig innkalling med sakspapirer sendes landsmøtedelegatene. Kun sakene nevnt i innkallingen skal behandles under landsmøtet.  
**Foreslås endret til:**

Senest tre uker før landsmøtet skal skriftlig innkalling med sakspapirer sendes de som er påmeldt landsmøtet. Kun sakene nevnt i innkallingen skal behandles under landsmøtet.  
**Begrunnelse:**  
Endring av ordlyd fra delegater til medlemmer.

**§ 9.4.**

**Type forslag:** Strykningsforslag.  
**Dagens ordlyd:**   
Styret har ikke stemmerett i noen saker på landsmøtet.

**Begrunnelse:**

Siden alle medlemmer har møte, tale og stemmerett på landsmøtet bør også sentralstyret få dette, siden de også er medlemmer. Dette er likt som at regionstyret har stemmerett på regionale årsmøter.

**§ 9.10.**  
**Type forslag:** Strykningsforslag.  
**Dagens ordlyd:**   
Dersom en region ikke avholder årsmøte grunnet inaktivitet, kan sentralstyret utpeke inntil seks delegater og seks varadelegater som deltar på landsmøte med stemme-, forslags- og talerett på lik linje med andre delegater.  
**Begrunnelse:**

Siden det ikke er delegater lengre, trengs det ikke noen måter å sikre at inaktive regioner får delegater til landsmøtet.

**§ 10.2.**

**Type forslag:** Endringsforslag.   
**Dagens ordlyd:**   
Skriftlig innkalling skal sendes landsmøtedelegatene senest 14 dager før møtet.  
**Foreslås endret til:**   
Skriftlig innkalling skal sendes organisasjonens medlemmer senest fire uker før møtet. Det skal her opplyses om at fristen for påmelding til ekstraordinært landsmøte er to uker før møtet avholdes.  
**Begrunnelse:**   
En følge av de andre, siden vi ikke lengre har delegater, så trenger vi det heller ikke til eventuelt ekstraordinært landsmøte. Ettersom medlemmene må ha en mulighet til å melde seg på møtet, og det skal være mulig å skaffe flybilletter og overnatting til alle som vil delta, trengs det noe mer tid fra innkalling sendes ut til møtet kan avholdes. Fristen settes derfor to uker tidligere enn slik det er i dag.

Votering

Antall stemmeberettigede tilstede: 23.

Ønsker å utsette behandlingen av medlemsmøte til 2021: 19.

Ønsker om å behandle saken om medlemsmøte på Landsmøte 2020: 4.

**Vedtak:** Forslaget utsettes til 2021 etter et prøveprosjekt med medlemsmøte.

## Forslag 2

Forslagstiller: Helene Romset og Mariam Tartousi

**§ 9.4.**

**Type forslag:** Strykningsforslag.  
**Dagens ordlyd:**   
Styret har ikke stemmerett i noen saker på landsmøtet.

**Begrunnelse:** Helene Romset og Mariam Tartousi fremmer forslaget subsidiært, og vil behandles dersom forslaget om medlemsmøte faller.

Votering:

Sentralstyret skal få stemmerett på Landsmøtet: 3.

Sentralstyret skal ikke ha stemmerett på Landsmøtet: 13.

Blank: 7.

**Vedtak**: Landsmøtet ønsker ikke å gi Sentralstyret stemmerett på Norges Blindeforbunds Ungdoms landsmøter.

# Sak 12/20. Rapporter

Rapportene ble utsendt til delegatene i forkant av Landsmøtet.

## 

## 12.1 Rapport fra interessepolitisk utvalg

William Skauen gjennomgikk rapporten og redegjorde for arbeidet i interessepolitisk utvalg i perioden 2019 / 2020.

Kommentarer:

Ida Sødal Utne etterspør redegjøring for siste punkt i rapporten «kommentar fra Sentralstyret» nederst i rapporten til Interessepolitisk utvalg og Sosiale medier utvalget som lyder slik:

Etter dialog med utvalget gjennom perioden ser sentralstyret og kontoret at utvalgene med

fordel kunne vært organisert på en litt annen måte. Dette for å gjøre det enklere for

medlemmene å jobbe målrettet for en eller to saker, og da ha større sannsynlighet til å få

gjennomslag. Man vil foreslå til det kommende styret å teste ut en annen modell i neste

periode.

Henning Knudsen redegjorde for kommentaren og behovet for en bedre utvalgsstruktur med oppfølging, skolering og en mer målrettet arbeidsplan.

**Vedtak**: Rapporten tas til orientering.

## 12.2 Rapport fra Norges Blindeforbunds Ungdom Internasjonale Utvalg

Dirigent Magnus Kroken leste opp rapporten fra Internasjonalt utvalg i perioden 2019 /2020.

**Vedtak**: Rapporten tas til orientering.

## 12.3 Rapport sosiale medier utvalg

Guro Helene Sørdalen redegjorde muntlig arbeidet til sosiale medier utvalget i perioden 2019 / 2020.

**Vedtak**: Rapporten tas til orientering.

# Sak 13/20 Målplan 2020

Nestleder for Sentralstyret Frida Maria Natland redegjorde for arbeidet med Målplanen 2020 – 2022.

Det har kommet inn 11 innsendte forslag til målplanen:

Innsendte forslag med redaksjonskomiteens innstilling:

**Forslag 1.**

**Type forslag:** Tilleggsforslag.

**Forslagsstiller**: Sentralstyret.

**Konkret forslag:** Sentralstyret ønsker følgende tillegg i innledningen:

"Vi vil spesielt jobbe opp mot FNs bærekraftmål nr. 4, «God utdanning» og nr. 8, «Inkluderende arbeid».»

Dette tillegget kan plasseres etter setningen «Vi ønsker å jobbe for at samfunnet...» og før «vi er energisk og engasjert ungdom...», men redaksjonskomiteen står fritt til å finne en annen plassering dersom de finner det mer hensiktsmessig.

**Begrunnelse:** Sette et større fokus på bærekraftmålene.

**Redaksjonskomiteens innstilling:** Støtter Sentralstyret.

**Vedtak**: Landsmøtet godkjenner forslaget uten votering.

**Forslag 2.**

**Forslagstiller**: Guro Helene Sørdalen, Vegard Johannesen, Trond Martin Hauge, Tina Sleire Sandvik, Jarle Ausda.

**Type forslag:** Endringsforslag.

**Konkret forslag:** Endre tekst fra «NBfU mener vi at alle kan leve selvstendige liv og at våre valg av utdanning, arbeid og fritidsaktiviteter skal basere seg på våre hva vi liker, hvilke egenskaper vi har som personer og hva vi er gode til. Ikke at vi er svaksynte eller blinde» til: «NBfU mener at alle kan leve selvstendige liv og at våre valg av utdanning, arbeid og fritidsaktiviteter skal basere seg på hva vi liker og hvilke egenskaper vi har uavhengig av synsevne».

**Begrunnelse**: Enklere språk og presisering.

**Redaksjonskomiteens innstilling:** Støttes enstemmig.

**Vedtak**: Landsmøtet vedtar endringsforslaget og endrer teksten.

**Forslag 3.**

**Forslagstiller**: Guro Helene Sørdalen, Vegard Johannesen, Trond Martin Hauge, Tina Sleire Sandvik, Jarle Ausda.

**Type forslag**: Presisering.

**Konkret forslag:** Endre opprinnelig tekst som lyder slik: «Vi ønsker å jobbe for at samfunnet skal gjøre disse arenaene tilgjengelige for alle slik at våre valg kan basere seg på oss som mennesker, og ikke på våre funksjonsnedsettelser» til «Vi skal jobbe for at samfunnet skal gjøre disse arenaene tilgjengelige for alle slik at våre valg kan basere seg på oss som mennesker, og ikke på våre funksjonsnedsettelser».

**Begrunnelse**: Presisere språket bedre.

**Redaksjonskomiteens innstilling:** Avvist enstemmig.

**Vedtak**: Landsmøtet avviser forslaget og beholder den opprinnelige teksten.

**Forslag 4.**

**Forslagsstillere:** Guro Helene Sørdalen, Vegard Johannesen, Trond Martin Hauge, Jarle Ausdal.

**Type forslag:** Tydeligere språk.

**Konkret forslag:** Endre fra: «Vi lever i en teknologisk tid og vi kommer ikke unna at flere og flere systemer krever både kompetanse fra oss, men også at plattformene er universelt utformet. Skal større og større del av utdanning, arbeid og fritiden foregå her må disse gjøres tilgjengelig slik at dette ikke skaper mer ulikhet i samfunnet» til: «Flere og flere teknologiske systemer krever både kompetanse fra oss, og tilgjengelige plattformer. Hvis større og større del av utdanning, arbeid og fritid foregå her må disse gjøres tilgjengelig slik at dette ikke skaper større ulikhet i samfunnet».

**Begrunnelse**: Tydeligere språk.

**Redaksjonskomiteens innstilling:** Støttes enstemmig.

**Vedtak**: Landsmøte vedtar forslaget og endrer opprinnelig tekst.

**Forslag 5.**

**Forslagstiller**: Guro Helene Sørdalen, Vegard Johannesen, Trond Martin Hauge, Tina Sleire Sandvik, Jarle Ausda.

**Type forslag**: Presisering.

**Konkret forslag:** Endre fra «For å skape et inkluderende samfunn der flere fullfører utdanning og kommer i arbeid må våre ønsker og ressurser få mulighet til å være fokuset» til «For å skape et inkluderende samfunn der flere fullfører utdanning og kommer i arbeid må våre ønsker og ressurser være fokus».

**Begrunnelse**: Tydeligere språk.

**Redaksjonskomiteens innstilling:** Delt innstilling. To ønsker det vedtatt, to ønsker det avvist.

Votering:

For endringsforslag: 9.

Mot endringsforsag:3.

Avstår: 11.

**Vedtak**: Landsmøte vedtar å endre den opprinnelige teksten til fordel for forslagsstillers forslag med 9 for og 3 mot endring.

**Forslag 6.**

**Forslagstiller**: Guro Helene Sørdalen, Vegard Johannesen, Trond Martin Hauge, Tina Sleire Sandvik, Jarle Ausdal.

**Type forslag**: Presisering.

**Konkret forslag** Endre fra «Skolen skal være et sted der man skal kunne følge seg trygg og godt informert om hvilke muligheter man har» til **«**Skolen skal være et sted der man skal føle seg trygg og godt informert om hvilke muligheter man har».

**Begrunnelse**: Presisering og tydeligere språk

**Redaksjonskomiteens innstilling:** Støttes enstemmig.

**Vedtak**: Landsmøtet vedtar forslaget og endrer opprinlig tekst.

**Forslag 7.**

**Forslagstiller**: Guro Helene Sørdalen, Vegard Johannesen, Trond Martin Hauge, Jarle Ausdal.

**Type forslag**: Presisering.

**Konkret forslag:** Endre tekst fra: «At skoleeiere og undervisningsinstitusjoner skal velge tilgjengelige læringsplattformer eller stille større krav til sine leverandører. Da både når det gjelder utforming, men også at pedagogikken (innholdet) skal være tilgjengelig» til **«**At skoleeiere og undervisningsinstitusjoner skal velge tilgjengelige læringsplattformer eller stille større krav til sine leverandører. Både når det gjelder utforming, og at pedagogikken (innholdet) skal være tilgjengelig».

**Begrunnelse**: Tydeligere språk og presisering.

**Redaksjonskomiteens innstilling:** Vedtas enstemmig.

**Vedtak**: Landsmøtet vedtar forslaget og endrer opprinnelig tekst.

**Forslag 8.**

**Forslagstiller**: Guro Helene Sørdalen, Vegard Johannesen, Trond Martin Hauge, Jarle Ausdal.

**Type forslag**: Presisering.

**Konkret forslag**: Endre fra opprinnelig tekst: «Å være i fysisk aktivitet, ha trygge og inkluderende møteplasser der man kan drive med en hobby som er tilrettelagt, er viktig for alle. Til «Å være i fysisk aktivitet og ha trygge, inkluderende møteplasser med felles interesser som er tilrettelagt, er viktig for alle».

**Begrunnelse**: Enklere språk.

**Redaksjonskomiteens innstilling:** Støttes enstemmig.

**Vedtak**: Landsmøtet vedtar forslaget og endrer opprinnelig tekst.

**Forslag 9.**

**Forslagsstiller:** Region Nord.

**Type forslag:** Utvidelse.

**Konkret forslag:** Rådgivere på skolene og andre som veileder i utdannings- og yrkesvalg skal få bedre kompetanse på synshemmede elever og studenters rettigheter og muligheter. Særlig fokus på overganger mellom utdanningstrinn inkludert utvekslingsopphold og reelle konsekvenser av fritak i fag etc. Ønskes å lage en veileder/infobrosjyre om synshemmede elever og studenters rettigheter muligheter, rettet mot rådgivere i ungdomsskole og videregående. Gjerne I samarbeid med Statped eller andre.

**Begrunnelse:** Bakgrunnen er det skrikende behovet for kunnskap om rettighetene til synshemmedes i skole og utdanning. Vi tenker at å informere rådgiverne er det mest effektive for å få noe til å skje fort.

**Redaksjonskomiteens innstilling:** Foreslås avvist, men oversendes til Sentralstyret.

**Vedtak**: Forslaget avvises enstemmig, men oversendes til Sentralstyret.

**Forslag 10.**

**Forslagsstiller**: Katrin Kvæl Hasselberg, Tanita Thomassen, Merete Aspenes og Dennis Thomassen.

**Type forslag**: Tilføying.

**Konkret forslag**: Forslag til nytt avsnitt i målplanen, under undervisning. Vi vil jobbe for at nettbaserte studier og nettbasert studieopplegg utformes slik at alle kan ha likt utbytte av disse. Dette kan vi gjøre ved å:

* + - Kvalitetsikkre appene som brukes
    - Lage synlighet rundt problemet i offentligeheten. Feks kampanjer på facebook og i avis.
    - Lage en oversikt over hvilke skoleapper og nettsider som er universelt utformet.
    - Veilede lærere og forelesere i nett undervising for alle

**Begrunnelse**: I dagens samfunn er undervisning mer nettbasert, via blant annet læringsapper, streaming og læringsnettsider. Derfor er det viktig at disse læringsplattformene er tilgjengelige for alle.

**Redaksjonskomiteens innstilling:** Foreslåsavvist, da det allerede er i målplanen.

**Vedtak**: Forslaget avvises enstemmig da det allerede er står målplanen.

**Forslag 11.**

**Forslagsstiller** Redaksjonskomiteen.

**Type forslag** Redaksjonelt endringsforslag

**Forslag:** Det gjøres en gjennomgang av korrekturlesing.

**Redaksjonskomiteens innstilling:** Vedtas enstemmig.

**Vedtak**: Landsmøtet vedtar forslaget uten votering.

Landsmøtet godkjenner målplanen 2020 - 2022 ved vedtatte endringer.

# Sak 14/20. Budsjett 2020

Det har kommet inn 3. innsendte forslag til budsjettet 2020:

Innsendte forslag med redaksjonskomiteens innstilling:

**Forslag 1.**

**Forslagsstiller**: Region Øst.

**Type forslag**: Endringsforslag.

**Konkret forslag**: Øke sosiale medier utvalget fra 20 000kr til 40 000kr

**Begrunnelse:** Bli mer synlig i sosiale medier slik at vi skal få både den støtten og det utstyret de måtte trenge. Både for å kunne gjøre en god jobb, men også for at de selv skal få erfaring, kompetansepåfyll og glede av innsatsen i utvalgsarbeidet.

**Redaksjonskomiteens innstilling:** Forslaget avvises

Votering:

Støtter redaksjonskomiteens innstilling: 12.

Støtter ikke redaksjonskomiteens innstilling: 8.

Avstår:3.

**Vedtak**: Landsmøtet avviser forslaget med 12 mot 8.

**Forslag 2.**

**Forslagsstiller**: Region Øst.

**Type forslag**: Endringsforslag.

**Konkret forslag:** Øke interessepolitisk utvalgsposten fra 20 000kr til 40 000kr

**Begrunnelse**: Kombinasjonen av at det er valgår, at det er usikkerhet knyttet til fysiske arrangementer og et nytt mulighetsrom skapt av pandemien interessepolitisk, gjør at vi mener at det nå er tid for å prioritere denne posten. Generelt mener vi at det er akseptabelt med et noe høyere underskudd i vanskelige tider. Det å opprettholde medlemsaktivitet, samtidig som at vi får gjort viktige løft i saker landsmøtet mener at NBfU skal jobbe med, er minst like viktig under en pandemi. Dessuten er det ikke tatt høyde for den store muligheten det er for at det kan komme friske penger inn fra eksterne i perioden.

**Redaksjonskomiteens innstilling:** Støtter forslaget.

**Vedtak**: Landsmøtet vedtar forslaget om å øke interessepolitisk utvalg sin budsjettpost fra 20 000kr til 40 000kr.

**Forslag 3.**

**Forslagstiller**: Region Øst.

**Type forslag:** Tilføying.

**Forslag**: Opprette en ny post under "Informasjon" som heter "Nettsider" som settes til 150 000,- for å dekke kostnader ifm. utvikling av nye nettsider.

**Begrunnelse:** Om forslaget til målplanpunkt blir vedtatt, må det følge med en kostnad i budsjettet. For å forhåpentligvis kunne komme i mål med nye sider, må det settes av penger uavhengig av hvem sentralstyret kan dra nytte av egne medlemmer. Det er viktig at denne siden tjener organisasjonen på best mulig måte, og det ønskes derfor å sikre at nettsidene blir profesjonelt utformet.

**Redaksjonskomiteens innstilling:** Støttes enstemmig.

Votering:

**Støtter redaksjonskomiteens innstilling:** 16.

**Støtter ikke redaksjonskomiteens innstilling:** 5.

**Avstår**: 2.

**Vedtak**: Landsmøtet vedtar å opprette en ny post med 150 000kr til å opprette nye nettside med 16 for og 5 mot endringsforslag.

Landsmøtet godkjenner budsjettet med gitt endringsforslag

# Sak 15/20. Uttalelser og resolusjoner

**Resolusjoner fra landsmøtet 2020**

**1. Gjennomføring av medlemsmøte**

**Forslagsstiller:** Henning Knudsen.

**Mottaker:**  NBfUs landsmøte 2020.

**Resolusjonskomiteens innstilling:**Avvist til fordel for resolusjon 3

Norges Blindeforbunds Ungdoms landsmøtet, samlet på Gardermoen helgen 11.-13. september, vedtar følgende resolusjon om gjennomføringen av organisasjonens medlemsmøte. Denne resolusjonen er vedtatt sammen med ny §9 i organisasjonens vedtekter, og er av landsmøtet stilt som krav for vedtakelsen av denne paragrafen.

Landsmøtet er klar over at senere landsmøter kan fragå denne resolusjon, men understreker at det da vil stride mot den vilje som ligger bak bestemmelsen i vedtektenes §9. Landsmøtet ber om at endringer i disse retningslinjene gjøres med 2/3 flertall.

Landsmøtet skal gjennomføres på følgende måte:

**§ 1. Innkalling**Samtlige medlemmer av NBfU inviteres til landsmøtet.

Påmeldingsfristen er absolutt, og kan ikke fravikes dersom et medlem ikke var medlem av organisasjonen på tidspunktet for påmeldingsfristen.

Styrene i hver enkelt region har, sammen med sentralstyret, ansvar for å sørge for at medlemmer gis informasjon om hvordan landsmøtet gjennomføres, og hva det er. Dette innebærer ingen plikt til å bedrive oppsøkende virksomhet, men til å gi medlemmer svar på de spørsmål de måtte ha, samt å informere om landsmøtet på et arrangement, for eksempel på regionens årsmøte.

**§ 2. Tid og sted**Sentralstyret vedtar tidspunkt og sted for landsmøtet innenfor de rammer vedtektene gir. Tidspunkt for landsmøtet skal være fastsatt innen den første regionen avholder sitt årsmøte.

Landsmøtet kan ikke arrangeres i samme landsdel mer enn to år på rad.

**§ 3. Økonomi**Norges Blindeforbunds ungdoms sentralledd dekker samtlige kostnader ved medlemmers deltakelse på landsmøtet.

Med samtlige kostnader menes i denne forbindelse reise, opphold og forpleining. Har et medlem med seg personlig ledsager, dekkes de samme utgiftene for disse.

Et medlem, som grunnet arbeid eller lang reisevei ikke kan møte til oppsatt møtestart, kan gis anledning til å ankomme etter møtestart.

**§ 4. Egenandel**Sentralstyret fastsetter en egenandel for deltakelse på landsmøtet. Denne skal ikke settes høyere enn 800 kroner. Egenandelen skal fremgå av invitasjonen til landsmøtet.

Medlemmer som har behov for personlig ledsager, betaler ikke egenandel for disse.

Egenandelen betales uavhengig av om det er faktiske utgifter knyttet til medlemmets deltakelse.

**§ 5. Møtefunksjonærer**Sentralstyret har ansvar for å sørge for at det foreslås to dirigenter, to dirigenter, og en tilstrekkelig tellenemnd til landsmøtet. Sentralstyret har også ansvar for honorering av disse.

Sentralstyret har videre ansvar for å sørge for å skaffe et tilstrekkelig antall ledsagere, og skal be om deltakelse fra Norges Blindeforbunds ungdoms trygghetsgruppe.

**§ 6. Rettigheter**Samtlige medlemmer av Norges Blindeforbunds Ungdom, som er til stede på medlemsmøte, har stemmerett, jf. vedtektenes § 9. Disse medlemmene har også forslagsrett og talerett. Disse rettigheter innehas også av medlem som er valgt som dirigent eller referent.

Medlemmer som ikke er til stede på landsmøtet har forslagsrett. Sentralstyret plikter å sørge for at medlemmer som ikke er til stede kan sende inn sine forslag, og begrunne disse skriftlig.

Stemmeavgivning ved fullmakt er ikke tillatt.

Sentralstyret har i utgangspunktet plikt til å møte på landsmøtet. Leder av sentralstyret kan frita et styremedlem for denne plikten.

Observatører på landsmøtet har talerett.

**§ 7. Komiteer**Landsmøtet skal nedsette minimum én redaksjonskomité, som har det overordnede ansvaret for å motta, innarbeide og fremlegge innkomne forslag for landsmøtet. Komiteen(e) skal bestå av minimum tre medlemmer.

**§ 8. Forretningsorden**Det skal fastsettes en forretningsorden, som gir regler for gjennomføring av møtet.

**§ 9. Kringkasting**Landsmøtet skal overføres på radio, eller lyden skal overføres på annen måte.

**§ 10. Veiledningsplikt**Sentralstyrets medlemmer skal ved behov bistå med veiledning til medlemmer som ønsker å sende inn forslag eller stille til valg, og skal på en enkel måte forklare hvordan medlemmet skal gå frem.

**Vedtak:** Landsmøtet støtter resolusjonskomiteens innstilling om å avvise forslaget til fordel for resolusjon 3.

**2. Egenandel for åpent landsmøte**

**Forslagsstiller:**Region Nord.

**Mottaker:** NBfUs landsmøte 2020.

**Resolusjonskomiteens innstilling:**Avvist, innlemmet i resolusjon 3.

Vi foreslår at øvre grense på egenandel endres fra 800 til 500 kr, grunnet aldersgruppen og livssituasjonen til medlemmene i vår organisasjon. Dette fordi vi har medlemmer nede i 14 år, deriblant studenter og uføretrygdede.

Vi ønsker at det tilføyes et punkt om dekning av egenandel for de som er økonomisk svake. Der det kan søkes sentralt om hjelp til egenandelen. Dette bør vurderes ut fra skjønn. Både økonomi og livssituasjon skal settes til grunn.

**Vedtak**: Landsmøtet støtter resolusjonskomiteens innstilling om å avvise forslaget til fordel for resolusjon 3.

**Forslag 3. Medlemsmøte 2.0.**

**Forslagsstiller:**Henning Knudsen + resolusjonskomiteen.

**Mottaker:**NBfUs landsmøte 2020.

**Resolusjonskomiteens innstilling:**Utsettes til landsmøtet 2021

grunnet koronapandemien.

Norges Blindeforbunds Ungdoms landsmøte 2020 vedtar følgende resolusjon om gjennomføringen av organisasjonens medlemsmøte. Resolusjonen vedtas sammen med ny § 9 i organisasjonens vedtekter, og er av landsmøtet stilt som krav for at denne paragrafen vedtas.

Landsmøtet er klar over at senere landsmøter kan fragå denne resolusjon, men understreker at det da vil stride mot den vilje som ligger bak bestemmelsen i vedtektenes § 9. Landsmøtet ber om at endringer i disse retningslinjene gjøres med 2/3 flertall.

Landsmøtet skal gjennomføres på følgende måte:

**§ 1. Innkalling**Samtlige medlemmer av NBfU inviteres til landsmøtet.

Påmeldingsfristen er absolutt, og kan ikke fravikes dersom et medlem ikke var medlem av organisasjonen på tidspunktet for påmeldingsfristen.

Styrene i hver enkelt region har, sammen med sentralstyret, ansvar for å sørge for at medlemmer gis informasjon om hvordan landsmøtet gjennomføres, og hva det er. Dette innebærer ingen plikt til å bedrive oppsøkende virksomhet, men til å gi medlemmer svar på de spørsmål de måtte ha, samt å informere om landsmøtet på et arrangement, for eksempel på regionens årsmøte.

**§ 2. Tid og sted**Sentralstyret vedtar tidspunkt og sted for landsmøtet innenfor de rammer vedtektene gir. Tidspunkt for landsmøtet skal være fastsatt innen den første regionen avholder sitt årsmøte.

Landsmøtet kan ikke arrangeres i samme landsdel mer enn to år på rad.

**§ 3. Økonomi**Norges Blindeforbunds ungdoms sentralledd dekker samtlige kostnader ved medlemmers deltakelse på landsmøtet.

Med samtlige kostnader menes i denne forbindelse reise, opphold og forpleining. Har et medlem med seg personlig ledsager, dekkes de samme utgiftene for disse.

Et medlem, som grunnet arbeid eller lang reisevei ikke kan møte til oppsatt møtestart, kan gis anledning til å ankomme etter møtestart.

**§ 4. Egenandel**Sentralstyret fastsetter en egenandel for deltakelse på landsmøtet. Denne skal ikke settes høyere enn 500 kroner. Egenandelen skal komme frem av invitasjonen til landsmøtet.

Medlemmer i en vanskelig økonomisk situasjon kan søke administrasjonen om å få egenandelen dekket. Dette skal være en skjønnsvurdering hvor økonomi og livssituasjon legges til grunn.

Medlemmer som har behov for personlig ledsager, betaler ikke egenandel for disse. Egenandelen betales uavhengig av om det er faktiske utgifter knyttet til medlemmets deltakelse.

**§ 5. Møtefunksjonærer**Sentralstyret har ansvar for å sørge for at det foreslås to dirigenter, to dirigenter, og en tilstrekkelig tellenemnd til landsmøtet. Sentralstyret har også ansvar for honorering av disse.

Sentralstyret har videre ansvar for å sørge for å skaffe et tilstrekkelig antall ledsagere, og skal be om deltakelse fra Norges Blindeforbunds ungdoms trygghetsgruppe.

**§ 6. Rettigheter**Samtlige medlemmer av Norges Blindeforbunds Ungdom, som er til stede på medlemsmøte, har stemmerett, jf. vedtektenes § 9. Disse medlemmene har også forslagsrett og talerett. Disse rettigheter innehas også av medlem som er valgt som dirigent eller referent.

Medlemmer som ikke er til stede på landsmøtet har forslagsrett. Sentralstyret plikter å sørge for at medlemmer som ikke er til stede kan sende inn sine forslag, og begrunne disse skriftlig.

Stemmeavgivning ved fullmakt er ikke tillatt.

Sentralstyret har i utgangspunktet plikt til å møte på landsmøtet. Leder av sentralstyret kan frita et styremedlem for denne plikten.

Observatører på landsmøtet har talerett.

**§ 7 Komiteer**Landsmøtet skal nedsette minimum én redaksjonskomité, som har det overordnede ansvaret for å motta, innarbeide og fremlegge innkomne forslag for landsmøtet. Komiteen(e) skal bestå av minimum tre medlemmer.

**§ 8 Forretningsorden**Det skal fastsettes en forretningsorden, som gir regler for gjennomføring av møtet.

**§ 9 Kringkasting**Landsmøtet skal overføres på radio, eller lyden skal overføres på annen måte.

**§ 10 Veiledningsplikt**Sentralstyrets medlemmer skal ved behov bistå med veiledning til medlemmer som ønsker å sende inn forslag eller stille til valg, og skal på en enkel måte forklare hvordan medlemmet skal gå frem.

**Vedtak**: Landsmøte støtter resolusjonskomiteens innstilling og utsetter den til Landsmøte 2021.

**Forslag 4. NBfU - podden**

**Forslagsstiller:**Ida Sødahl Utne, Ragna Kornelia U. Forså og Jon Kristian Grønli.

**Mottaker:**NBfUs landsmøte 2020.

**Resolusjonskomiteens innstilling:** Vedtatt

Synlighet i samfunnet er et svært viktig virkemiddel for å oppnå NBfUs formål om sosial inkludering og samfunnsmessig likestilling for unge synshemmede. I en slik prosess er det viktig å være tilstede på arenaer hvor vi når ut til et bredt publikum. Podcast er et populært medium som når ut til stadig flere.

Mange av oss får ofte spørsmål fra mennesker vi møter i hverdagen vår. Disse handler om alle mulige aspekter ved livet; fra hvordan vi kan bruke en datamaskin og hvordan dating foregår for oss, til om det er mulig for en synshemmet å ta en utdanning.

I en podcast vil man få anledning til å snakke om alle disse temaene, og virkelig gå i dybden og synliggjøre hvordan hverdagen som svaksynt eller blind kan være. I tillegg til å være en «øyeåpner» for mennesker som har liten erfaring med å omgås synshemmede, kan en slik podcast også være en viktig kilde til informasjon for medlemmer eller potensielle medlemmer.

Vi anser at denne plattformen er godt egnet for å snakke om «dype» temaer som omhandler livet som synshemmet og som de utfordringene vi møter. Samtidig det er viktig å synliggjøre de komiske situasjonene hverdagen som synshemmet ofte fører med seg og de strategiene vi finner for å mestre dem.

Podcast er et medium som vi anser at vil fungere svært godt for oss: det er helt og fullt lydbasert, og det finnes gode løsninger for opptak og redigering som er fullt ut tilgjengelig for oss. Vi vet at det finnes ressurser i organisasjonen som har et stort engasjement for dette, og som kan være delaktige i både planlegging av innhold, gjennomføring av opptak og redigering.

Vi foreslår at sentralstyret:

1. Vurderer å starte NBfU-podcasten
2. Utreder hvilke ressurser som kreves for å starte opp, og holde ved like, podcasten
3. Søker ekstern finansiering til prosjektet

Vedtak: Landsmøtet støtter resolusjonkomiteens innstilling og vedtar å sende resolusjonen til Sentralstyret.

**Forslag 5. Blindkludering**

**Forslagsstiller:** Jarle Ausdal.

**Mottaker:** Sentralstyret.

**Resolusjonskomiteens innstilling:**Vedtatt

Norges Blindeforbunds Ungdoms landsmøte 2020 oppfordrer det påtroppende sentralstyret til å lage en rapport med oversikt over rettighetene til synshemmet barn og ungdom i alderen 0-26 år på arenaene skole, fritid og arbeid. Rapporten skal gjøres tilgjengelig på NBfUs nettside og presenteres for skoler og andre relevante aktører.

Vi opplever et stort behov for et slikt dokument, da mange synshemmede ikke er klare over alle lovfestede rettigheter vi har krav på. Vi mener at synliggjøring av disse rettighetene fører til at synshemmede stiller på lik linje som seende i samfunnet.

**Vedtak**: Landsmøtet vedtar resolusjonen og den oversendes til Sentralstyret.

**Forslag 6. #blindlivesmatter**

**Forslagsstiller:**Jarle Ausdal, Steinar Wie Hauge.

**Mottaker:** Sentralstyret.

**Resolusjonskomiteens innstilling:**Vedtatt

Norges Blindeforbunds Ungdoms landsmøte 2020 oppfordrer det påtroppende sentralstyret til å legge til rette for godt samarbeid mellom NBfUs interessepolitiske utvalg og Blindeforbundets interessepolitiske utvalg og avdeling. Dette kan gjøres gjennom jevnlige møter, deling av utvalgsprotokoller og erfaringsutveksling.

Det foreslås å endre tittel fra #blindlivesmatter til Interessepolitisk samarbeid.

Ny resolusjon blir dermed som følger:

**Forslag 6. Interessepolitisk samarbeid**

**Forslagsstiller:**Jarle Ausdal, Steinar Wie Hauge

**Mottaker:** Sentralstyret

**Resolusjonskomiteens innstilling:**Vedtatt

Norges Blindeforbunds Ungdoms landsmøte 2020 oppfordrer det påtroppende sentralstyret til å legge til rette for godt samarbeid mellom NBfUs interessepolitiske utvalg og Blindeforbundets interessepolitiske utvalg og avdeling. Dette kan gjøres gjennom jevnlige møter, deling av utvalgsprotokoller og erfaringsutveksling.

Det foreslås å endre tittel fra #blindlivesmatter til Interessepolitisk samarbeid.

**Vedtak**: Landsmøte vedtar resolusjonen og den oversendes til Sentralstyret med endring av overskrift fra «Blindlivesmatter» til «interessepolitisk samarbeid».

**Forslag 7. #tusentakk @nlb\_lydbok :) <3**

*Forslagsstiller:* Jarle Ausdal, Steinar Wie Hauge   
 Guro Helene Sørdalen, Tina Sleire Sandvik,  
 Dennis Thomassen.

*Mottaker:* Norsk lyd- og blindeskriftbibliotek.

*Resolusjonskomiteens innstilling:* Vedtatt

Norges Blindeforbunds Ungdoms landsmøte 2020 takker NLB for en fantastisk jobb på Instagram.

Vi takker dere for gode lydbokanbefalinger hver fredag. For mange medlemmer er dette et stort lyspunkt før helgen. Vi som organisasjon er takknemlige for at dere legger ekstra innsats i ungdomsarbeid.

Takket være NLB sin økte promotering av populære og nye lydbøker får vi fantastiske bokopplevelser hver uke.

Med vennlig hilsen  
Norges Blindeforbund Ungdoms landsmøte 2020

**Vedtak**: Landsmøtet vedtar resolusjonen og Sentralstyret får ansvaret for å oversende den til NLB.

**Forslag 8. Forslag til utvalgsstruktur**

**Forslagsstiller:** Sentralstyret.

**Mottaker:** Sentralstyret.

**Resolusjonskomiteens innstilling:**Avvist

Norges Blindeforbunds Ungdoms landsmøte 2020 ønsker at sentralstyret, på bakgrunn av diskusjonen i landsmøtet, ser på behovet for endret utvalgsstruktur i organisasjonen.

Landsmøtet understreker viktigheten av utvalgenes arbeid. Vi ønsker at medlemmer skal få engasjere seg i saker de brenner for.  Medlemmer skal skoleres og lære å arbeide med prosjekter i trygge rammer. Trygghet på seg selv, oppgaver og forpliktelser er helt avgjørende for at medlemmet skal gjøre en god jobb for organisasjonen, og selv ha glede av arbeidet.

Landsmøtet ber sentralstyret vurdere utvalgsstrukturen, med utgangspunkt i følgende forslag:

1. Sentralstyret fastsetter utvalgets mandat på første sentralstyremøte etter landsmøtet. Deretter inviteres medlemmene til å sitte i utvalget.
2. Invitasjonen til medlemmene inneholder noen punkter om hva utvalget er ment å jobbe med. Dette skal ta utgangspunkt i målplanen. For eksempel ”Vil du være med å gjøre apper mer universelt utformet?” Medlemmer som søker utvalgsplass bes om å oppgi hvilke(t) tema medlemmet ønsker å arbeide med. Etter oppnevning gis utvalgene et forslag til struktur og arbeidsform.
3. I sammensetningen av utvalgene skal det legges vekt på ulike interesseområder. Det skal videre vektlegges at utvalgsmedlemmene skal ha varierende erfaring, alder og geografisk bakgrunn. Sentralstyret oppnevner også en leder for utvalgene, samt en eller flere representanter fra sentralstyret.
4. Utvalgene oppnevnes i løpet av høsten og starter sitt arbeid 1. januar. Dette gir tid til skolering mellom oppnevning og start i januar.
5. Så raskt som mulig etter at utvalget er oppnevnt, arrangeres en møtehelg. Der gis utvalgene felles skolering i utvalgsarbeid, herunder prosjektarbeid, økonomi og søknader. Deretter gis hvert utvalg faglig aktuell skolering, knyttet opp mot utvalgets arbeidsområde.
6. Utvalgene kan i samråd med sentralstyret deles inn i underutvalg ut ifra interesser.
7. Administrasjonen skal, etter forslag fra sentralstyret, fungerer som sekretariat for utvalgene.

**Vedtak**: Landsmøtet avviser resolusjonen.

# Sak 16/20. Valg

## 

## 16.1 Valgkomiteens innstilling for 2020 / 2021

Leder: Isabel Engan (1 år).

Nestleder: Christian Thon (1 år).

3. styremedlem: Tina Sandvik (2 år).

4. styremedlem: Henning Knudsen (gjensittende).

5. styremedlem: Thomas Peelen (2 år).

1. varamedlem: Ida Sødal Utne (1 år).

2. varamedlem: Mariam Tartousi (gjensittende).

**Valgkomite:**

Her velges alle for 1 år.

Leder: William Skauen.

Medlem: Iselin Lima Aasberg.

Medlem: Ola Gullstrand.

Vara: Anna Kunstendorf.

## 16.2 Valg av Sentralstyre

**Styreleder**

**Sentralstyrets innstilling:** Isabel Engan (1 år).

Tina Sleire foreslår Kristoffer Lium, Lium takker ja.

Ida Sødal Utne foreslår Lena Gimse, Gimse takker ja.

Votering:

Antall stemmeberettigede: 23.

Isabel Engan: 4.

Lena Gimse: 9.

Kristoffer Lium 10.

Ny votering mellom Kristoffer Lium og Lena Gimse:

Lena Gimse 11.

Kristoffer Lium 12.

**Vedtak**: Kristoffer Lium valgt.

**Nestleder**

Valgkomiteens innstilling: Christian Thon (1 år).

Christian Thon trekker sitt kandidatur.

Trond- Martin Hauge foreslår Silje Solvang, Solveig takker ja.

Isabel Engan foreslår Lena Gimse, Gimse takker ja.

Votering:

Silje Solvang: 11.

Lena Gimse:12.

Vedtak: Lena Gimse valgt.

**3.styremedlem**

Valgkomiteens innstilling: Tina Sleire Sandvik (2 år).

Solveig Marie Oma foreslår Silje Solvang, Solvang takker ja.

Votering:

Silje Solvang 21.

Tina Sleire Sandvik 2.

Vedtak: Silje Solvang valgt.

**4.styremedlem**

Henning Knudsen er gjensittende.

Henning Knudsen sitt kandidatur..

Henning Knudsen foreslår Isabel Engan og Tina Sleire Sandvik. Engan og Sandvik takker ja.

Votering:

Tina Sleire Sandvik: 10.

Isabel Engan: 13.

**Vedtak**: Isabel Engan valgt.

5.styremedlem

Valgkomiteens innstilling: Thomas Peelen.

Ellinor Hidle foreslår Tina Sleire Sandvik, Sandvik takker ja.

Henning Knudsen foreslår Christian Thon, Thon takker ja.

Votering:

Thomas Peelen 1.

Tina Sleire Sandvik 8.

Christian Thon14.

**Vedtak**: Christian Thon valgt.

**1. varamedlem**

Valgkomiteens innstilling: Ida Sødal Utne.

Mariam Tartusy foreslår Tina Sleire Sandvik, Sandvik takker nei.

Vedtak: Ida Utne valgt med akklamasjon.

**2.varamedlem**

Mariam Tortusy er gjensittende.

Vedtak: Mariam Tortusy valgt med akklamasjon.

Nytt Sentralstyre blir som følger:

Leder: Kristoffer Lium (1 år).

Nestleder: Lena Gimse (1 år).

1. Styremedlem: Silje Solvang. (2 år)
2. Styremedlem: Isabel Engan. (1 år)
3. Styremedlem: Christian Thon. (2 år)

1 Varamedlem: Ida Sødahl Utne. (1 år)

2 Varamedlem: Mariam Tortusy. (1 år)

## 16.3 Valg av valgkomite

Leder:

Valgkomiteens innstilling: William Skauen.

Solveig Marie Oma foreslår Tanita Thomassen, Thomassen takker ja.

Votering:

William Skauen 9.

Tanita Thomassen 13.

Blank: 1.

**Vedtak**: Tanita Thomassen valgt.

**Medlem**

Valgkomiteens innstilling: Iselin Lima Aasberg.

Tina Sleire Sandvik foreslår William Skauen, Skauen takker ja.

Votering:

Iselin Lima Aasberg 9.

William Skauen 14.

**Vedtak**: William Skauen valgt.

**Medlem**

Valgkomiteens instilling: Ola Gullstrand.

**Vedtak**: Ola Gullstrand valgt med akklamasjon..

**Vara**

Valgkomiteens innstilling: Anna Kunsendorf.

**Vedtak**: Anna Kunsendorf valgt med akklamasjon.

Ny valgkomite blir som følger:

Leder: Tanita Thomassen. (1 år)

Medlem: William Skauen. (1 år)

Medlem: Ola Gullstrand. (1 år)

Vara: Anna Kunsendorf. (1 år)

# Sak 17/20 Avslutning

Avtroppende styreleder takker av Landsmøtet 2020. Hun takker alle møtefunksjonærer, administrasjonen og trygghetsgruppen. Det blir holdt taler til avtroppende styremedlemmer og trygghetsgruppemedlem. Det ble utdelt gaver til avtroppende styremedlemmer, trygghetsgruppemedlem, møtefunksjonærer og daglig leder i NBfU.